**Nyírkarász község Képviselőtestületének 2017. március 8 napján (csütörtök) 17.00 órakor tartott testületi ülésének**

1. jegyzőkönyve,-
2. tárgysorozata,-
3. rendelete:2-4/2018.
4. határozat: 6- 12 /2018.

Száma: I/293-4/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés Középtávú Terv elfogadásáról

Előadó: Szalmási József polgármester

3.) Előterjesztés Nyírkarász Községi Önkormányzat 2018. évi éves költségvetési rendeletének elfogadása

Előadó: Szalmási József polgármester

4.) Előterjesztés gyermekétkeztetési és egyéb étkezési térítési díjak megállapításáról szóló önkormányzati rendelet elfogadása

Előadó: Szalmási József polgármester

5.) Előterjesztés személyes gondoskodást nyújtó szociális ellátásokért fizetendő térítési díjak megállapításáról szóló önkormányzati rendelet elfogadása

Előadó: Szalmási József polgármester

6.) Előterjesztés a polgármester 2018. évi szabadságolási tervének elfogadásáról

Előadó: Szalmási József polgármester

7.) Előterjesztés Nyírkarászi Földvár Kft 2017. évi éves beszámolójának elfogadásáról

Előadó: Szalmási József polgármester

8.) Előterjesztés Szavazatszámláló Bizottságok tagjainak megválasztásáról

Előadó: Matyi Andrásné jegyző

**E g y e b e k**

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2018. március 8.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. március 8 napján (csütörtök) 17.00 órakor tartott testületi ülésén

**Helye:** **Polgármesteri Hivatal- Házasságkötő Terem** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

*Jegyzőkönyvvezető*: Matyi Andrásné jegyző

Balogh József, Kapin Mihály önkormányzati képviselők igazoltan vannak távol.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Még a napirendi pontok tárgyalása előtt tájékoztatta a jelenlévőket, hogy a Baromfi Coop féle területet be fogja vetni az önkormányzat, művelni fogja az idén, ne maradjon parlagon, abból kiindulva, hogy petneházi területen sem valósult meg a beruházás.

Szalmási József javasolta a napirendi pontok elfogadását. A Képviselőtestület a napirendi pontot 5 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

##  KÉPVISELŐTESTÜLETÉNEK

**6/2018.(III.8.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Kovács Sándorné és Dudás Béláné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés Középtávú Terv elfogadásáról**

Előadó: Szalmási József polgármester

Szalmási József polgármester tájékoztatta a jelenlévőket, a Középtávú Terv jogszabályban előírt elfogadási kötelezettségéről.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**7/2018.(III.8.)**

**h a t á r o z a t a**

**Középtávú Terv elfogadásáról**

Nyírkarász Község Önkormányzat Képviselő-testülete az államháztartásról szóló 2011 évi CXCV. törvény 29/A § alapján a következő tartalommal elfogadja 2018-től -2021. évre szóló középtávú tervét, Magyarország gazdasági stabilitásáról (továbbiakban: Stabilitási tv.) szóló tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségek ismeretében.

N**yírkarász Község Önkormányzat középtávú terve 2018.-2021.évekre**

Adatok: ezer forintban

|  |  |  |  |  |  |
| --- | --- | --- | --- | --- | --- |
| **Megnevezés** | **Ssz.** | **Tárgyév****2018.** | **2019. év** | **2020. év** | **2021. év** |
| Helyi adók | 01 | 11583 | 11500 | 11 700 | 11 700 |
| Önk. vagyon és az önk. megillető vagyoni értékű jog értékesítéséből vagy privatizációból származó bevétel  | 02 | 0 | 0 | 0 | 0 |
| Osztalék, koncessziós díj és hozambevétel | 03 | 0 | 0 | 0 | 0 |
| Tárgyi eszközök, immateriális javak, vagyoni értékű jog értékesítése, vagyonhasznosításából származó bevétel | 04 | 0 | 0 | 0 | 0 |
| Részvények, részesedések értékesítése | 05 | 0 | 0 | 0 | 0 |
| Vállalatértékesítéséből, privatizációból származó bevétel | 06 | 0 | 0 | 0 | 0 |
| Díjak, pótlékok, bírságok | 07 | 2535 | 2500 | 2 514 | 2 514 |
| Kezességvállalással kapcsolatos megtérülés | 08 | 0 | 0 | 0 | 0 |
| **Saját bevételek (01+...+08)** | **09** | **14118** | **14000**  | **14 214** | **14 214** |
| Felvett hitel tőketartozás/év | 10 | 0 | 0 | 0 | 0 |
| Felvett, átvállalt kölcsön és annak tőketartozása | 11 | 0 | 0 | 0 | 0 |
| Kötvénytörlesztés/év | 12 | 0 | 0 | 0 | 0 |
| Kezességvállalásból eredő fizetési kötelezettség | 13 | 0 | 0 | 0 | 0 |
| **Előzó év(ek)ben keletkezett tárgyévet terhelő fizetési kötelezettség (10+...+13)** | **14** | **0** | **0** | **0** |  |

**Tárgy: (3.tsp.) Előterjesztés Nyírkarász Községi Önkormányzat 2018. évi éves költségvetési rendeletének elfogadására**

Előadó: Szalmási József polgármester

Szalmási József polgármester tájékoztatta a jelenlévőket, hogy a Nyírkarászi Óvoda költségvetése, illetve létszámhelyzete tárgyában megtörtént az óvodavezetővel a megbeszélés, mely szerint óvodavezető asszony informálta, hogy Papp Istvánné 40 év szolgálati idővel megigényelheti a nyugdíjat, amelyről újra megkérte az erről szóló igazolást. Mercsné Lakatos Tímea óvopedagógus 2018 szeptemberétől újra munkába áll, gyermeke betölti a 2,5 életévét.

Felsorolt különböző lehetőségeket, amelyeket be lehetne vezetni az óvodában: Indulni fog biztosan a Bozsik program, bevezetésre kerülhetne az ovitorna oviidőn kívül, néptánc, testtartásjavítás elősegítése céljából ingyenes pónilovaglás, simogatás, óvodai kereten kívül kedvezményesen. Már működik a „Gombolyag” hagyományőrző csoport, az angol oktatás pedig térítési díjellenes külső oktatóval történik. Ezekben reménykedve, a szomszédos településekről átcsábítva gyermekeket.

Benkő Miklósné óvodavezető megerősítette az elhangzottakat.

Szalmási József polgármester arra kért mindenkit, befolyásolástól mentesen, menjenek szavazni, minél többen vegyenek részt, a legalább 50 %-os részvételi arány elérése céljából.

Továbbá tájékoztatta a jelenlévőket, hogy az egészségház működése tárgyában Pántlik doktorúr már kereste, Karászi doktorúr még nem.

Csordás Zoltánné alpolgármester asszony tájékoztatta a jelenlévőket, hogy a Pénzügyi Bizottság tárgyalta előző nap a költségvetést, elfogadásra javasolják azt.

A Képviselőtestület 5 igen szavazattal, ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**2/2018. (III.8.)**

**r e n d e l e t e**

**Nyírkarász Községi Önkormányzat 2018. évi költségvetéséről**

Nyírkarász Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. § A rendelet hatálya**

(1) A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre (intézményekre) terjed ki.

**2. § A költségvetés bevételei és kiadásai**

(1) A képviselő-testület az önkormányzat 2018. évi költségvetését:

|  |  |
| --- | --- |
|  **966 313 E Ft** | **Költségvetési bevétellel** |
| **966 313 E Ft** | **Költségvetési kiadással** |
| **0 Ft****- Ft****- Ft** | **Költségvetési egyenleggel****- ebből működési** (hiány,többlet) **felhalmozási** (hiány,többlet) |

állapítja meg.

(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1.1. melléklete* alapján határozza meg a képviselő-testület.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., mellékletek* szerint állapítja meg.

(4) A működési és felhalmozási bevételek és kiadások előirányzatai mérlegszerű bemutatását önkormányzati szinten a *2.1. és a 2.2. melléklet* részletezi.

(5) A működési hiány belső finanszírozásának érdekében a képviselő-testület az előző év(ek) költségvetési maradványának rendeli el.

(6) A felhalmozási hiány finanszírozása érdekében a 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből /vagy/ az előző év(ek) költségvetési maradványának igénybevételével történik.

**3. § A költségvetés részletezése**

A Képviselő-testület az önkormányzat 2018. évi költségvetését részletesen a következők szerint állapítja meg:

(1) Az Önkormányzat adósságot keletkeztető ügyletekből és kezességvállalásokból fennálló kötelezettségei nincsenek.

(2) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettségei nincsenek.

(3) Az Önkormányzat 2018. évi adósságot keletkeztető fejlesztési céljai nincsenek.

(4) Az Önkormányzat költségvetésében szereplő beruházások kiadásainak beruházásonkénti részletezését a *3. melléklet* szerint határozza meg.

(5) Az önkormányzat felújítások kiadásait nem tervez.

(6) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást nem tervez.

(7) A 2. § (1) bekezdésében megállapított bevételek és kiadások önkormányzati, polgármesteri hivatali, továbbá költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a *4.1.-4.3., mellékletek* szerint határozza meg.

(8) Az Áht. 23. § (2) bekezdése h) pontja szerint a polgármester 1 000 eFt-ig dönthet forrásfelhasználásról, döntéséről a képviselő-testületet köteles tájékoztatni.

(9) Az Önkormányzat a kiadások között 4.500.000,- Ft általános,1.000.000,- Ft céltartalékot állapít meg. A Képviselő-testület az általános tartalékkal való rendelkezés jogát – a jogszabályi előírások betartása mellett - a polgármesterre átruházza. A tartalék felhasználásáról a polgármester köteles a Képviselő-testületnek beszámolni.

(10)Az Önkormányzat 2018. évi előirányzat felhasználási ütemtervét a *7. melléklet* tartalmazza, amelyet a költségvetési ügyintéző havonta a költségvetési szervek vezetői részére átadja.

(11) A Képviselő-testület által nyújtott közvetett támogatásokat a *6. melléklet* részletezi.

(12) A Képviselő-testület Magyarország Gazdasági Stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügylet megkötését nem tervezi.

(13) Az Önkormányzat és költségvetési szerveinek 2018. évi létszám előirányzatát a következők szerint határozza meg:

 - Nyírkarászi Polgármesteri Hivatal: 6 fő köztisztviselő, ebből 1 fő passzív állományú

 - Idősek Otthona Nyírkarász: 37 fő

 - Nyírkarászi Óvoda: 12 fő közalkalmazott

 - közfoglalkoztatottak: 135 fő

 - Önkormányzat: 11 fő

**4. § A költségvetés végrehajtásának szabályai**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának 10 %-át. Ennek fedezetére a személyi juttatások évközi megtakarítása és a személyi juttatások előirányzatának növelésére fordítható forrás szolgálhat.

(5) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki.

(6) A költségvetési szerv vezetője e rendelet *5. mellékletében* foglalt adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

(7) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(8) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

 (9) A közszolgálati tisztviselőkről szóló 2011. évi CXCIX. törvény (a továbbiakban: Kttv.) 143. § (2) bekezdése szerint a köztisztviselőt - amennyiben a Kttv. 131-142. § alapján az illetményének kifizetése fizetési számlára történő átutalással történik – bankszámla-hozzájárulás illeti meg, melynek mértékét a Képviselő-testület a Magyarország 2018. évi költségvetéséről szóló 2017. évi C. tv 59. § (5) bekezdésében leírtak alapján havonta 1.000,- Ft/fő összegben állapítja meg.

(10) A Kttv. 151 §-a, és Magyarország 2018. évi költségvetéséről szóló 2017. évi C. tv 57. § (4) bekezdése alapján a köztisztviselőt megillető cafetéria-juttatás éves összege 200.000,- Ft/ fő/év., felhasználása a hatályos Cafeteria Szabályzat szerint történik. A képviselőtestület az önkormányzat és intézményeinek állandó jelleggel foglalkoztatott dolgozói részére a munkanapokon meleg étkezést biztosít.

**5. § Az előirányzatok módosítása**

1. Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a (2) bekezdésben foglalt kivétellel a Képviselő-testület dönt.
2. A képviselő-testület az Önkormányzat bevételeinek és kiadásainak módosításáról és az átcsoportosításokról, illetve az év közben engedélyezett pótelőirányzatokról a polgármester előterjesztésében a költségvetési rendelet módosításával az Képviselő-testület dönt.

(4) A költségvetési szerv a költségvetése kiemelt előirányzatain belüli rovatok között átcsoportosítást hajthat végre.

(5) A képviselő-testület a költségvetési rendelet 5. § (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(6) A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(7) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

(8) A képviselő-testület által jóváhagyott kiemelt előirányzatokat valamennyi költségvetési szerv köteles betartani. Az előirányzat túllépés fegyelmi felelősséget von maga után.

**6. § A gazdálkodás szabályai**

(1) A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2) A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzatokkal képviselő-testületi határozattal elfogadott munkamegosztási megállapodásban foglaltaknak megfelelően rendelkezik.

(3) Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(4) A polgármesteri (önkormányzati, közös) hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

(5) Önkormányzati intézmény külső szerveket, személyeket, alapítványokat a 1/2016 (II.4.) önkormányzati rendeletben foglaltak szerint támogathat. A támogatásokról írásbeli elszámolási kötelezettség (a támogatott nevére szóló bizonylatok másolata, szöveges beszámoló a célszerinti juttatás megvalósulásáról) terheli a külső szervet, személyeket, alapítványokat. Ez a kötelezettség az önkormányzati tulajdonban lévő gazdasági társaságra nem vonatkozik.

**7. § A költségvetés végrehajtásának ellenőrzése**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az Önkormányzat a belső ellenőrzés kialakításáról a 2018 évre a Gyarmat-tax Kft.-vel kötött belső ellenőrzési megbízási szerződés útján gondoskodik. A megfelelő működtetésről és a függetlenség biztosításáról a jegyző köteles gondoskodni.

**8. § Záró és vegyes rendelkezések**

(1) Ez a rendelet 2018. március 8 napján lép hatályba, rendelkezéseit azonban 2018. január 1. napjától kell alkalmazni. A rendelet kihirdetéséről a jegyző gondoskodik.

K.M.F.

**Szalmási József Matyi Andrásné**

 **polgármester jegyző**

Jelen rendelet kihirdetve 2018. március 8 napján.

 Matyi Andrásné

 jegyző

**Tárgy: (4.tsp.) Előterjesztés gyermekétkeztetési és egyéb étkezési térítési díjak megállapításáról szóló önkormányzati rendelet elfogadása**

Előadó: Szalmási József polgármester

Szalmási József polgármester az előterjesztés szerint tájékoztatta a jelenlévőket.

Dudás Béláné önkormányzati képviselő nem támogatja az alkalmazotti ebéd 50,- Ft emelését.

Szalmási József polgármester indokolta ezt, hogy a minimálbér, ezáltal a költségek emelkedtek az idén is, a térítési díj pedig nem emelkedett már 4 éve.

Kovács Sándorné önkormányzati képviselő szerint ha áremelés lesz, akkor a mennyiség is emelkedjen. Szerinte a minőség is kifogásolható, ő Dombrádról rendeli az ebédet, fel is tette a facebookra az ottani ételadagot.

Szalmási József polgármester most is, mint már korábban hivatkozott Paszternák Gábor volt önkormányzati képviselőre, akinek elmondása szerint a szülei már a környékről mindenhonnan rendelték már az ételt, de még mindig a nyírkarászi a megfelelőbb. Továbbá, ha ő észrevesz valamilyen minőségbeli vagy mennyiségbeli eltérést, azonnal jelzi azt az intézményvezetőnek, vagy az élelmezésvezetőnek.

Imre Beáta Idősek Otthona Nyírkarász vezetője cáfolta az elhangzottakat, az előírt adagmennyiség mindig ki van adva, az étrend is változatos. Kéri beszéljék ezt meg ezt a felvetést közösen, a konyhai dolgozók, a Képviselőtestület tagjai.

A Képiselőtestület egyetértett a javaslattal, várják az időponttal megjelölt megbeszélés napját.

A Képviselőtestület 4 igen szavazattal, 1 ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**3/2018. (III.8.)**

**ö n k o r m á n y z a t i r e n d e l e t e**

**gyermekétkeztetési térítési díjak megállapításáról**

Nyírkarász Önkormányzat Képviselő-testülete az Alaptörvény 32. cikk (2) bekezdésében biztosított feladatkörében, a gyermekek védelméről és a gyámügyi igazgatásról szóló 1997. évi XXXI. törvény 29. § (1) és (2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1.Rendelet hatálya**

**1. §**

(1) A rendelet hatálya kiterjed Nyírkarász község közigazgatási területén a települési önkormányzat által fenntartott óvodásba, Nyírkarász község közigazgatási területén az állami intézményfenntartó központ által fenntartott oktatási intézménybe (általános iskola) járó gyermekekre.

**2.Eljárási szabályok**

**2. §**

(1) Nyírkarász Község Önkormányzata a községi konyhán keresztül biztosítja a településen az óvodai, iskolai gyermekélelmezést.

(2) A gyermekek napközbeni ellátását biztosító intézményben az alapellátások keretébe tartozó szolgáltatások közül az étkeztetésért az önkormányzat intézményi térítési díjat állapít meg. Nyírkarász Község Önkormányzatának Képviselő-testülete a személyes gondoskodás keretében biztosított étkeztetésben alkalmazott nyersanyagnormát korcsoportonként határozza meg a 3.számú mellékletben.

(3) Az óvodában egész napos ellátást igénybevevők esetén az étkezés igénybevétele kötelező.

(4) Az iskolában az étkezés a napközi otthonos rendszerben tanuló igénybevevők számára kötelező.

(5) Nem vonatkoznak a (3) és a (4) bekezdésben foglaltak arra a gyermekre, akinek betegsége miatt olyan speciális étrendre van szüksége, amely részére az étkeztetés keretén belül nem biztosítható.

(6) Az étkezés igénybevételére irányuló kérelmet az egész napos ellátást igénybe nem vevő óvodások és iskolai tanulók esetében be kell nyújtani a 2 számú mellékleten.

(7) Az étkezés igénybevétele átmenetileg lemondható az igénybevevő

a) betegsége,

b) szabadsága,

c) a családtagjaival közös programban részvétele miatt

d)egyéb ok miatt.

(8) Az étkezést a lemondással érintett napot megelőző nap délután 14 órájáig kell írásban vagy telefonon lemondani. Az intézményvezetőnek kell azt bejelenteni. Lemondás bejelentése esetén a távolmaradás idejére a fizetésre kötelezett a bejelentést követő naptól mentesül a térítési díj fizetésének kötelezettsége alól.

(9) Az egész napos ellátást igénybe nem vevő óvodások és iskolai tanulók étkezése az igénybevevő vagy törvényes képviselőjének az intézményvezetőhöz intézett írásbeli nyilatkozatával szűnik meg.

(10) Az igénybevétel megszűnésének hatálya a nyilatkozat benyújtását követő nap.

**3. §**

(1) Intézményi térítési díjak napi összegét jelen rendelet 1. számú melléklete tartalmazza.

(2) Az ellátást igénybevevők az étkeztetésért térítési díjat kötelesek fizetni.

(3) Az (1) bekezdés szerinti intézményi térítési díjakból a Gyvt 151. § (5) bekezdésében megjelölt normatív (ingyenes és kedvezményes étkeztetés) kedvezményeket biztosítani kell. A normatív kedvezményben nem részesülő, és a kedvezményes étkeztetésben részesülő óvodás és általános iskolás gyermekeknek 100 %-os étkezési térítési díjkedvezményt biztosít az önkormányzat fenntartásában működő konyháról igénybevett étkeztetés esetén.

(4) Ha a fizetésre kötelezett a szokásos módon és határidőre a térítési díjat nem rendezi, úgy az intézmény vezetője köteles a kötelezettet írásban felszólítani a térítési díj hátralék befizetésére, valamint a mulasztás következményeire.

(5) Ha az (4) bekezdés szerinti intézkedés nem vezetett eredményre, az intézmény vezetője negyedévenként összesítésben köteles jelenteni a hátralékosok nevét, a hátralék összegét a Nyírkarász Község Jegyzőjének, aki intézkedik annak adók módjára történő behajtása iránt.

(6) Meg kell szüntetni az étkezést, ha az igénybevevő:

a) tanulói jogviszonya, illetve óvodai ellátása az intézményben megszűnt, vagy

b) 60 napon túli fizetési kötelezettsége keletkezett.

 (7) Az étkezésért fizetendő térítési díjat egy hónapi időtartamra vetítve, utólag kell megfizetni minden tárgyhónapot követő hónap 10. napjáig.

**3.Záró rendelkezések**

**4.§**

(1) Ez a rendelet 2018. március 12. napján lép hatályba. E rendelet hatályba lépésével egyidejűleg hatályát veszti Nyírkarász Község Képviselő-testületének a gyermekétkeztetési és egyéb étkezési térítési díjak megállapításáról szóló 3/2017.(II.28.) önkormányzati rendelete.

**K.M.F.**

 **Szalmási József Matyi Andrásné**

 **polgármester jegyző**

A rendelet kihirdetve: 2018. március 8 napján

 Matyi Andrásné

 jegyző

A Képviselőtestület 4 igen szavazattal, 1 ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**8/2018.(III.8.)**

**h a t á r o z a t a tervezete**

**A felnőttek étkezése, vendégebéd térítési díjáról**

**A Képviselőtestület:**

1. döntött arról, hogy Nyírkarász Község Önkormányzata a községi konyhán keresztül biztosítja a nevelési-oktatási intézmények alkalmazotti, és a felnőtt étkeztetést.
2. megtárgyalta a nevelési-oktatási intézmények alkalmazottai és a vendég ebédek térítési díjának felülvizsgálatáról szóló előterjesztést és úgy döntött, hogy 2018. március 15. napjától az alábbi térítési díjakat állapítja meg:

|  |  |  |  |
| --- | --- | --- | --- |
|  | **megnevezés** | **előállítási költség** | **térítési díj** |
| **1.** | vendégebéd | 658,-Ft | 650,- Ft |
| **2.** | alkalmazott ebéd | 658,- Ft | 450,- Ft |

1. felkéri a polgármestert, hogy a döntésről az intézményvezetőket értesítse.

**Határidő: azonnal**

**Felelős: Szalmási József polgármester**

**Tárgy: (5.tsp.) Előterjesztés személyes gondoskodást nyújtó szociális ellátásokért fizetendő térítési díjak megállapításáról szóló önkormányzati rendelet elfogadására**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, a bentlakásos térítési díj 75.000,- Ft-ra emelkedik, de még mindig versenyképes a környékbeli bentlakásos idősotthonok között. A szociális étkeztetés 370,- Ft-ról 400,- Ft-ra emelkedik.

Kovács Sándorné önkormányzati képviselő kérdezte még ki felel a hús alapanyag kiadásáért, hiszen szerint a dolgozók ellopják a húst. Valamint van e az önkormányzatnak olyan hűtőrendszere, hogy ne innen-onnan hordják össze a húst.

Imre Beáta intézményvezető válaszolta, az élelmezésvezető, illetve a helyettese a szakács. A húst illetően cáfolta az állítást.

Kovács Sándorné önkormányzati képviselő azt is megemlítette, hogy Balogh József önkormányzati képviselőtől tudja még azt is, miszerint Évikééknél töltik a kolbászt.

Szalmási József polgármester válaszolta, miszerint Juhász István hentes tölti a kolbászt.

Szabó Imre önkormányzati képviselő hozzátette, hogy a leltározásnál is ott volt a nagyipari húsdaráló.

A Képviselőtestület 4 igen szavazattal, 1 ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**4/2018. (III. 8)**

**ö n k o r m á n y z a t i r e n d e l e t e**

**személyes gondoskodást nyújtó szociális ellátásokért fizetendő térítési díjak megállapításáról**

Nyírkarász Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92.§ (1) bekezdés b) pontjában, 92. § (2) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a következőket rendeli el:

**1. Rendelet hatálya**

**1.§**

A rendelet hatálya személyes gondoskodást nyújtó alapszolgáltatások esetén Nyírkarász község közigazgatási területére, szakosított ellátás esetén Magyarország közigazgatási területére terjed ki.

**2. Eljárási szabályok**

**2.§**

(1) Az önkormányzat fenntartásában működő szociális intézmény által biztosított alábbi személyes gondoskodást nyújtó alapszolgáltatásokért:

a) étkeztetés,

b) nappali ellátás étkeztetéssel,

és szakosított ellátásért:

c) ápolást, gondozást nyújtó intézmény

térítési díjat kell fizetni.

(2) A térítési díj megfizetésére a szociális igazgatásról és szociális ellátásokról szóló 1993. évi III. törvényben (a továbbiakban: Szt.) meghatározott személyek kötelesek.

(3) Az ingyenes ellátásban részesülők körét az Szt. határozza meg.

(4) A személyi térítési díjat az érvényben lévő jogszabályok alapján az intézmény vezetője konkrét összegben állapítja meg.

**3.§**

(1) A személyes gondoskodást nyújtó szociális alapszolgáltatások intézményi térítési díjai, figyelembe véve e rendelet 1. számú mellékletét képező önköltségszámítást:

1. étkeztetés: 37.050,- Ft jövedelem felett: **400,-Ft / ellátási nap / fő**
2. étkeztetés: 37.050,- Ft jövedelem alatt: **170,- Ft / ellátási nap / fő**
3. Nappali ellátás:

aa) nappali ellátás étkezés (ebéd) térítési díja: **400,- Ft / ellátási nap / fő**

ab) nappali ellátás térítési díja étkezés nélkül: **0 forint**

1. Az ebéd házhoz szállításának díja: **30 Ft/ellátási nap/fő**

figyelembe véve azt, hogy a közös háztartásban élő személyek részére a kiszállításért fizetendő térítési díjat csak egy személyre lehet megállapítani.

(2) Szakosított ellátás intézményi térítési díja:

1. ápolást, gondozást nyújtó intézmény: **75.000 -Ft/hó/fő, 2.500 -Ft/ ellátási nap/fő**.
2. Ha az ellátott a térítési díj fizetési kötelezettségének annak ellenére nem tett eleget, hogy azt jövedelmi, vagyoni viszonyai lehetővé tennék- az intézményi jogviszonya megszüntethető. Abban az esetben, ha 6 hónapon át folyamatos térítési díjtartozás áll fenn, ennek az összege a 2 havi személyi térítési díj összegét meghaladja- intézményi jogviszonya megszüntethető.

Ez a szabály nem alkalmazható, ha a kötelezett ingatlanvagyonán jelzálogjog került bejegyzésre.

**4. §**

(1) A térítési díjak az ÁFA összegét tartalmazzák.

(2) A személyi térítési díj összege csökkenthető vagy elengedhető, ha a kötelezett jövedelme, vagy vagyoni helyzete azt indokolttá teszik.

(3) Az ellátások igénybevételének és az intézményvezető és az ellátást igénybe vevő között kötendő megállapodás részletes feltételeit a szociális igazgatásról és ellátásokról szóló önkormányzati rendelet szabályozza.

(4) A térítési díjat a tárgyhót követő hónap 10 napjáig kell befizetni szakosított ellátás esetén az Idősek Otthonában vagy annak fizetési számlájára, alapszolgáltatások esetén az önkormányzat fizetési számlájára.

(5) Az intézmény vezetője havonta ellenőrzi a térítési díjak befizetését.

Ha a fizetésre kötelezett a befizetést elmulasztotta, az intézményvezető 15 napos határidő megjelölésével írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi.

A nyilvántartott díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében.

Az intézményvezető a fenntartót - az Szt. szerinti jelzálogbejegyzés kezdeményezéséről való döntés érdekében - évente értesíti jogszabályban meghatározott tartalom szerinti hátralékról. Jelzálogjog bejegyzés tárgyában szociális hatóság az intézmény székhelye, telephelye szerint illetékes fővárosi és megyei kormányhivatal.

A bejegyzett jelzálog hagyatéki teherként érvényesíthető.

1. **Záró rendelkezések**

**5.§**

Ez a rendelet 2018. március 12 napján lép hatályba, és a hatályba lépésével egyidejűleg hatályát veszti a Nyírkarász Községi Önkormányzat Képviselő-testületének személyes gondoskodást nyújtó szociális ellátásokért fizetendő térítési díjak megállapításáról szóló 4/2017. (II. 28.) önkormányzati rendelete.

K.M.F.

 **Szalmási József Matyi Andrásné**

 **polgármester jegyző**

Az önkormányzati rendelet kihirdetve: 2018. március 8 napján.

 **Matyi Andrásné**

 **jegyző**

**Tárgy: (6.tsp.) Előterjesztés a polgármester 2018. évi szabadságolási tervének elfogadásáról**

Előadó: Szalmási József polgármester

Szalmási József polgármester tájékoztatásul közölte, hogy az előző évről 5 napot engedélyez áthozni tárgyévre március 31 napjáig ki kell azt is venni.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**9/2018.(III.8.)**

**h a t á r o z a t a**

**Szalmási József polgármester 2018. évi szabadságolási tervéről**

A Képviselőtestület:

elfogadja Szalmási József polgármester 2018. évi szabadságolási tervét az alábbiak szerint:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Tárgyévre járó megállapított szabadság (nap)** | **Előző évről áthozott** | **Január** | **Február** | **Március** | **Április** | **Május** | **Június** | **Július** | **Augusztus** | **Szeptember** | **Október** | **November** | **December** |
| **Szalmási József** | **41** | 5 |  | 10 | 4 |  | 10 | 4 | 4 | 3 |  | 3 | 3 | 5 |

Határidő: azonnal

Felelős: Képviselőtestület

**Tárgy: (7.tsp.) Előterjesztés Nyírkarászi Földvár Kft 2017. évi éves beszámolójának elfogadásáról**

Előadó: Szalmási József polgármester

Szalmási József polgármester tájékoztatta a jelenlévőket, hogy a törvényi előírásoknak megfelelően a Nyírkarászi Földvár Kft (továbbiakban: Kft) ügyvezetése elkészítette a Kft éves beszámolóját.

A Polgári Törvénykönyvről szóló 2013. évi V. törvény követelményeinek megfelelően, valamint a számvitelről szóló 2000. évi C. törvényben foglaltak és a Magyarországon elfogadott általános számviteli elvek szerint 2017. december 31.-i fordulónappal elkészült a Kft 2017. évi éves beszámolója.

Kovács Sándorné önkormányzati képviselő közölte, hogy nem értett belőle semmit.

Szalmási József polgármester tájékoztatta a jelenlévőket, hogy egyelőre a Kft nagy bevételt eredményező tevékenységet még nem végez. 2017 év végi készlet 1.800.000,- Ft értékű. Felsorolta a 2017.évben alkalmazott személyeket, pl Király Nóra, Szabó István, akiket általában 6+3 hónap támogatással alkalmazott a Kft, amire a haszon ment rá. Rendelkezik a Kft egy 9 személyes kisbusszal, személyszállítás céljából, besegít az önkormányzatnak, az iskolának is.

Dudás Béláné önkormányzati képviselő megjegyezte, hogy a Kft 517 e Ft veszteséggel zárt.

Továbbá közölte, hogy beindult a Biztos Kezdet Gyerekház Halász Renáta alkalmazásával, de szükség van még diplomás szakemberre, továbbá egy diplomával rendelkező kisebbségi. Az önkormányzat részesült még 15.000.000,- Ft támogatásban, amelyet a Nyírkarászi 930 hrsz ingatlan felújítására, bővítésére fordít majd, továbbá nagyon jó minőségű Kettler sporteszközök kerülnek támogatásként az önkormányzathoz a Humán projekt által. A bővítés építési engedély köteles, amit majd Képviselőtestület elé kell hozni. A terv szerint Király Nóra áthelyezésre kerülne ebbe a projektbe, ezen felül szükség lesz még egy szociális végzettségű diplomás szakemberre 3 éves szerződéssel. Sztankuláné Mándoki Klaudia jelentkezett már. Ha valaki jelentkezik még, az anyagát elküldi a projektmenedzsernek, aki megnézi hogy megfelel e az álláshelyre. Saját maga ezt a „kiválasztást” nem vállalja fel, veszélyeztetve a projekt megvalósítását.

Kovács Sándorné önkormányzati képviselő kérte, hogy a szén tüzelőt hirdesse meg az önkormányzat legalább 500,-Ft-tal olcsóbban.

Szalmási József polgármester nyugtázta, 2.500,- Ft mázsánként, amivel a Képviselőtestület egyetértett.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

##  KÉPVISELŐTESTÜLETÉNEK

**10/2018.(III.8.)**

**h a t á r o z a t a**

**Nyírkarászi Földvár Kft 2017. évi éves beszámolójának elfogadására**

**A Képviselőtestület,** mint a Nyírkarászi Földvár Kft taggyűlésének hatáskörét gyakorló tagja

1.) elfogadja a Nyírkarászi Földvár Kft tevékenységéről szóló 2017. évi éves beszámolóját.

2.) felkéri az ügyvezetőt a szükséges intézkedések megtételére.

Határidő: azonnal

Felelős: ügyvezető

**Tárgy: (7.tsp.) Előterjesztés Szavazatszámláló Bizottságok tagjainak megválasztásáról**

Előadó: Matyi Andrásné jegyző

Matyi Andrásné jegyző tájékoztatta a jelenlévőket, hogy a Ve. 24. § (1) alapján: A szavazatszámláló bizottság három tagját és szükséges számban póttagokat a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg; személyükre a helyi választási iroda vezetője tesz indítványt. A szavazatszámláló bizottság tagjait és a póttagokat települési szinten kell megválasztani.

A szavazatszámláló bizottságnak csak a településen lakcímmel rendelkező, a központi névjegyzékben szereplő választópolgár lehet tagja.

A választási bizottság tagjaira és póttagjaira tett indítványhoz módosító javaslat nem nyújtható be.

A választási bizottság tagjainak és póttagjainak megválasztásáról egy szavazással dönt a képviselő-testület.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**11/2018. (III. 8.)**

**h a t á r o z a t a**

**Szavazatszámláló Bizottságok tagjainak megválasztásáról**

**A Képviselőtestület:**

A választási eljárásról szóló 2013. évi XXXVI. törvény 24. § (1) bekezdésében biztosított jogkörében eljárva **településszinten** a szavazatszámláló bizottságok tagjaivá és póttagjaivá a következő **Nyírkarászi lakosokat választja meg:**

**Tagjai:**  Mató Zsuzsanna Tass-vezér út 8.

 Benkő Miklósné Jókai út 1/A

Lukács István Miklósné Szabolcs út 6

 Dancs Lászlóné Bessenyei út 4

 Forró Elemérné Arany J út 5.

 Szászi Istvánné Kossuth út 3.

**Póttagjai:** Szilvásiné Tonti Enikő Táncsics út 11

 Sivák Istvánné Tass-vezér út 22.

 Király Nóra Szabolcs út 25.

 Orosz István Józsefné Jókai út 12.

Határidő: azonnal

Felelős: Matyi Andrásné HVI vezető

**EGYEBEK:**

Szalmási József polgármester tájékoztatta a jelenlévőket, hogy a közbeszerzésekről szóló 2015. évi CXLIII. törvény (a továbbiakban: Kbt.) 42. § (1) bekezdése alapján az ajánlatkérőnek minősülő szervezetek a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) kötelesek készíteni az adott évre tervezett közbeszerzéseiről.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**12/2018.(III.8.)**

**h a t á r o z a t a**

**Nyírkarász Községi Önkormányzat**

**2018. évi közbeszerzési tervéről**

**Ajánlatkérő neve**: Nyírkarász Községi Önkormányzat

|  |  |  |  |  |
| --- | --- | --- | --- | --- |
| **Sorszám** | **A közbeszerzés****tárgya****(megnevezése)** | **Irányadó****eljárásrend** | **Tervezett****eljárástípus** | **Az eljárás tervezett****megindítása** |
| 1 | Szegregált élethelyzetek felszámolása komplex programokkal (ESZA) | nemzeti eljárásrend | A közbeszerzésekrőlszóló2015. évi CXLIII.törvény 113. § | EFOP- 1.6.2-16Elbírálás után |
| 2 | Helyi piac infrastruktúrájának kialakítása Nyírkarászon, építés beruházás | nemzeti eljárásrend | A közbeszerzésekrőlszóló2015. évi CXLIII.törvény 115. § szerinti nyílt eljárás | TOP-1.1.3-15-SB1-2016-000242018. február |
| 3 | Önkormányzati épületek energetikai korszerűsítése | nemzeti eljárásrend | A közbeszerzésekrőlszóló2015. évi CXLIII.törvény 113. § | TOP-3.2.1-15Elbírálás után |
| 4 | A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével- „ A Nyírkarászi Óvoda játékudvarának fejlesztése, építés beruházás” | nemzeti eljárásrend | 3 független (különböző szervezet) ajánlatának bekérésével elindított beszerzési eljárás | TOP-1.4.1-15-SB1-2016-000552018. február |

Felelős: Képviselőtestület

Határidő: folyamatos

Szalmási József polgármester tájékoztatta a jelenlévőket, hogy a Kocserha féle porta megvételére pont kerül, így megkezdődhet a helyi piac kialakítása. Határozottan kikötötte, a TOP pályázatoknál, a projekt kivitelezésénél, ahol lehet, csak helyi vállalkozók dolgozzanak. Tevékenységi körüknél fogva, mindennemű szakemberrel „rendelkezik” a település: pl:villanyszerelő, ács, kőműves, ablakos. Továbbá sikerült még a közfoglalkoztatási program keretében beszerezni nagyobb eszközöket is.

Szabó Imre önkormányzati képviselő érdeklődött, hogy a Tóth Imre féle föld megvételével kapcsolatban van e előrelépés.

Szalmási József polgármester közölte, ha mindenki jelen van visszatérnek erre a témára.

Szabó Imre önkormányzati képviselő szerint, fel kell hívni a lakosság figyelmét, menjenek minél többen el szavazni április 8.-án. Továbbá tájékoztatta a jelenlévőket, hogy megkereste őt Nyírkarász díszpolgára Végső Miklós, hogy a lovas túrájukkal Nyírkarászban állomásoznának június 14-21 között többek között, ha van rá lehetőség, és jóváhagyja azt a település vezetősége. Más-más településen állomásoznak naponta, 1 óra hossz programot mutatnak be. Azt kérték, hogy a 10 fő táncosnak, és a 10 lónak szállást és élelmet.

Szalmási József polgármester megköszönte előre Végső Miklós és csapatának, hogy Nyírkarász a programsorozatuk része tud lenni. Nagy szeretettel várja a település őket.

Szabó Imréné helyi lakos szót kért. Kovács Sándorné önkormányzati képviselőnek annyiban ad igazat, hogy sok mende-monda jár a faluban. Szerinte, nagyon össze kell tartani, mert különben „elfogy” a település. A Képviselőtestület feladata, hogy a települést összefogja és tartsa, ne más település legyen központban. A fiatalokat itt kell tartani. Ha az értelmiségi elhagyja Nyírkarászt, elfogy az. A munkahelyi lehetőségeket Nyírkarászinak kell elsősorban adni.

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző**

 **Kovács Sándorné Dudás Béláné**

 **önkormányzati képviselő önkormányzati képviselő**